Iraagi Kurdistani välispoliitika

Iraagi Kurdistani välispoliitika puudutab Iraagi koosseisu kuuluva autonoomse Kurdistani piirkonna suhteid võõrriikide ja -organisatsioonidega. Poliitiline stabiilsus ja kasvav majandus on andnud Iraagi Kurdistani valitsusele vabaduse ajada Iraagi föderaalvalitsusest eraldiseisvat välispoliitikat. Iraagi Kurdistani välispoliitikaga tegelev institutsioon on Välissuhete Amet, mille peamised ülesanded on Kurdistani rahvusvahelist mainet parandada, tugevdada suhteid võõrriikide ja rahvusvaheliste organisatsioonidega ja tuua piirkonda rahvusvahelisi investeeringuid.

Iraagi Kurdistanis on mitmeid välisesindusi. Kokku on pealinnas Erbilis 31 riigi diplomaatilised esindused. Lisaks on Iraagi Kurdistanis avanud oma esinduse mitmed rahvusvahelised organisatsioonid, nagu Euroopa Liit, Ühinenud Rahvaste Organisatsioon, Rahvusvaheline Punase Risti Komitee, Jaapani Rahvusvahelise Koostöö Amet ja Korea Rahvusvahelise Koostöö Amet. 2007. aastast on märgatavalt kasvanud ka Iraagi Kurdistani kohalolek välisriikides. 2014. aastal oli Iraagi Kurdistanil esindusi 14 välisriigis.

Eesti ja Iraagi Kurdistani suhted on seotud peamiselt sõjaväega. 2014. aastal kinkis Eesti Iraagi Kurdistanile miljon ühikut laskemoona. Operatsiooni Inherent Resolve käigus on Iraagi Kurdistanis 2025. aasta seisuga 63 kaitseväelast, varem on eestlasi seal teeninud korraga kuni 110.

Välissuhete Amet
Iraagi Kurdistan rajas oma välisministeeriumi ehk Välissuhete Ameti (inglise keeles Department of Foreign Relations) 2006. aastal. Praeguseks on ametil palju ülesandeid ning mandaat arendada Iraagi Kurdistani ning selle inimeste huve rahvusvahelisel tasemel kooskõlas piirkonna seaduste ja Iraagi põhiseadusega.

Välissuhete Ameti põhilised kohustused on järgmised:
 kahepoolsete suhete arendamine rahvusvahelise kogukonnaga;
 kaubandus-, investeerimis-, turismi ja ametialaste suhete arendamine;
 Iraagi Kurdistani välisesinduste haldamine;
 Iraagi Kurdistanis oleva rahvusvahelise kogukonnaga suhtlemine;
 välisvisiitide korraldamine Iraagi Kurdistani;
 Iraagi Kurdistani suhtluse korraldamine Iraagi välisministeeriumi ja saatkondadega;
 Iraagi Kurdistani maine parandamine;
 suhtluse korraldamine Iraagi Kurdistani ametiasutuste ja rahvusvahelise kogukonna vahel;
 Iraagi Kurdistani inimeste aitamine välismaal.

Kahepoolsed suhted
Euroopa
 Country Notes Albaania saatis Iraagi Kurdistanile 2014. aastal relvi võitluseks Islamiriigiga.Vaata artiklit Austria-Iraagi Kurdistani suhted
 Austrial on Erbilis majandusesindus.
 Iraagi Kurdistanil on Viinis esindus.Vaata artiklit Belgia-Iraagi Kurdistani suhtedVaata artiklit Bulgaaria-Iraagi Kurdistani suhted
 Bulgaarial on olnud plaanis Erbilis esindus avada.Vaata artiklit Horvaatia-Iraagi Kurdistani suhted
 Horvaatial on olnud plaanis Erbilis esindus avada. Küpros saatis 2017. aastal Iraagi Kurdistanile relvi.Vaata artiklit Tšehhi-Iraagi Kurdistani suhted
 Tšehhil on Erbilis konsulaat. Eesti saatis 2014. aastal Iraagi Kurdistanile relvastust.Vaata artiklit Prantsusmaa-Iraagi Kurdistani suhted
 Prantsusmaal on Erbilis konsulaat.
 Iraagi Kurdistanil on Pariisis esindus.Vaata artiklit Saksamaa-Iraagi Kurdistani suhted
 Saksamaal on Erbilis konsulaat.
 Iraagi Kurdistanil on Berliinis esindus.Vaata artiklit Kreeka-Iraagi Kurdistani suhted
 Kreekal on Erbilis konsulaat.Vaata artiklit Vatikani-Iraagi Kurdistani suhted
 Iraagi Kurdistani president Masoud Barzani (ametis 2005–2017) külastas Vatikanis kolme paavsti: Johannes Paulus II, Benedictus XVI ja Franciscust.Vaata artiklit Ungari-Iraagi Kurdistani suhted
 Ungaril on Erbilis konsulaat.Vaata artiklit Itaalia-Iraagi Kurdistani suhted
 Itaalial on Erbilis konsulaat.
 Iraagil on Roomas esindus.Vaata artiklit Hollandi-Iraagi Kurdistani suhted
 Hollandil on Erbilis konsulaat.Vaata artiklit Poola-Iraagi Kurdistani suhted
 Poolal on Erbilis konsulaat.
 Iraagi Kurdistanil on Varssavis esindus. Rumeenial on Erbilis konsulaat.Vaata artiklit Venemaa-Iraagi Kurdistani suhted
 Venemaal on Erbilis konsulaat.
 Iraagi Kurdistanil on Moskvas esindus.Vaata artiklit Hispaania-Iraagi Kurdistani suhted
 Iraagi Kurdistanil on Madridis esindus.Vaata artiklit Rootsi-Iraagi Kurdistani suhted
 Rootsil on Erbilis konsulaat.
 Iraagi Kurdistanil on Stockholmis esindus. Iraagi Kurdistanil on Bernis esindus. Suurbritannias on Erbilis konsulaat.
 Iraagi Kurdistanis on Londonis esindus.

Muu maailm
Ameerika Ühendriigid
Ameerika Ühendriikide suhtlus kurdidega on liikunud humanitaarabilt strateegilisele partnerlusele. Aprillis 2012 asutati Ameerika Ühendriikide Kurdistani Ärinõukogu. Samal kuul kohtus Iraagi Kurdistani president Barzani Washingtonis Ameerika Ühendriikide presidendi Barack Obama ja asepresidendi Joe Bideniga. Ameerika Ühendriikide konsulaat Erbilis avati aastal 2011 ning Iraagi Kurdistani esindus Ameerika Ühendriikides aastal 2007.

Armeenia

Armeenial on Iraagi Kurdistanis konsulaat.

India
Hoolimata ajaloolistest suhetest on diplomaatiline suhtlus India ja Iraagi Kurdistani vahel piiratud. India ostab Türgi ettevõtete kaudu Kurdistani toornaftat. Kurdistanis töötab India kodanikke. Kurdid reisivad Indiasse peamiselt haridust või tervishoiuteenuseid saama. Aastal 2014 ütles Kurdistani Demokraatliku Partei välisasjade kõneisik Hemin Hawrami ajalehele The Hindu, et ta loodab Indiaga sidemeid parandada ning nimetas Indiat tähtsaks partneriks. Ta kutsus India valitsust ka üles Erbilis konsulaati avama ning India ettevõtteid Kurdistani investeerima. Hiljem samal aastal saatis India Kurdistani erisaadiku, kes kohtus seal ametnikega. Saadik ütles, et India toetab Kurdistani rasketel aegadel täielikult ning väljendas Kurdistanile ja Pešmergale võitluses toetust. Ta ütles ka, et India plaanib avada Erbilis konsulaadi.

Iisrael

Aastal 2004 teatasid Masoud Barzani, Jalāl aţ-Ţalabānī ja Iisraeli peaminister Ari'el Sharon avalikult, et suhted Iisraeli ja Iraagi Kurdistani vahel on head. Iraagi Kurdistani president Masoud Barzani ütles 2006. aastal Kuveidis, et Iisraeliga heade suhete omamine ei ole kuritegu ning et kui ka keskvalitsus Iisraeliga suhted sõlmib, saab Iisrael avada Erbilis konsulaadi. Aastal 2014 sõnas Iisraeli peaminister Benjamin Netanyahu, et toetab kurdide omariiklust.

Lõuna-Korea
Iraagi Kurdistanil ja Lõuna-Koreal on tugevad suhted nii diplomaatilisel, majanduslikul kui sõjaväelisel tasemel. Aastatel 2004–2008 tegutses Kurdistanis Lõuna-Korea relvajõudude Zaytuni diviis. Novemrbis 2004 oli Lõuna-Korea kontingendi suurus Iraagis 3600 sõdurit. Samal aastal avas Lõuna-Korea Erbilis konsulaadi.

Kuveit

Palestiina

Süüria

Türgi

Türgi avas Erbilis konsulaadi märtsis 2010. Pärast seda toimus suhete soojendamine, Türgi investeeris Kurdistani ning sõlmiti energeetikaleppeid. Märtsis 2011 külastas Iraagi Kurdistani Türgi peaminister Recep Tayyip Erdoğan. Aastal 2012 oli kahepoolse kaubavahetuse maht 8,4 miljardit dollarit. Mais 2012 sõlmis Iraagi Kurdistan Türgiga ilma keskvalitsuse nõusolekuta lepingu ühe gaasi- ja kahe naftajuhtme rajamiseks Põhja-Iraagist Türki.

Aastal 2017 toimus Iraagi Kurdistanis iseseisvusreferendum, mis Türgi-Kurdistani suhteid märgatavalt lõhkus. Diplomaatilised suhted halvenesid, kuid majandussidemed jäid. Kurdistani-Türgi piir jäi siiski avatuks, mitte nagu Kurdistani-Iraani piir. Türgi lõpetas kolme Põhja-Iraagis tegutsenud telekanali edastamise (mh Rudaw). Septembrist 2017 märtsini 2018 ei lubanud Türgi oma lennufirmadel Iraagi Kurdistani lennata.

Juunis 2019 külastas värske Iraagi Kurdistani president Nechirvan Barzani Istanbuli ning kohtus president Erdoganiga. Erdogan nimetas Barzanit eriliseks külaliseks. Tegu oli Barzani esimese välisvisiidiga. Visiidi eesmärk oli meedia hinnangul suurendada kurdide toetust Õigluse ja Arengu Partei kandidaadile Binali Yıldırımile eelolevateks Istanbuli linnapeavalimisteks.

Iraagi Kurdistan rahvusvahelistes spordiorganisatsioonides
Iraagi Kurdistan on olnud liige kahes rahvusvahelises spordiorganisatsioonis.
Rahvusvaheline rganisatsioonStaatusEsindajaLiige alatesLiige kuniMärkusedN.F.-BoardLiigeKurdistani Jalgpalli Liit20082013Iraagi Kurdistani jalgpallikoondis osales esmakordselt VIVA jalgpalli meistrivõistlustel aastal 2008. Aastal 2012 oli Iraagi Kurdistan võistluse võõrustajamaa ning võitis selle.CONIFA LiigeKurdistani Jalgpalli Liit2013Mais 2016 osales Kurdistani jalgpallikoondis Abhaasias toimunud ConIFA jalgpalli maailmameistrivõistlustel. Veerandfinaalis kaotati Padania jalgpallikoondisele.

Vaata ka
 Diplomaatiliste esinduste loend Iraagi Kurdistanis
 Iraagi välispoliitika

Viited

Kategooria:Kurdistan
Kategooria:Rahvusvahelised suhted